बाहरी युवकों ने विधायक की गाड़ी रोककर कॉलेज गेट किया बंद
पीजी कॉलेज स्नेह सम्मेलन में अतिथि विवाद ने सोमवार को तूल पकड़ा। दो साल बाद हो रहे सम्मेलन में विधायक बालकृष्ण पाटीदार को मुख्य अतिथि बनाने का एनएसयूआई ने विरोध किया। कॉलेज गेट बंद कर विधायक को प्रवेश से रोक दिया।
हंगामा करने कॉलेज में ऐसे भी कई युवक पहुंच गए जिनके पास कॉलेज के परिचय पत्र नहीं थे। वे प्राचार्य के कक्ष तक घुस आए। उनसे प्राचार्य ने आईडी कार्ड मांगे तो वे नहीं दिखा सके। इस पर प्राचार्य ने प्राध्यापकों को निर्देशित किया कि मंगलवार से बिना आईडी कार्ड के किसी भी विद्यार्थी को कॉलेज में प्रवेश नहीं दें। बाहरी लोगों को अंदर प्रवेश नहीं देने दें।
एनएसयूआई पीजी कॉलेज के स्नेह सम्मेलन में विधायक सचिन यादव को अतिथि बनाने की मांग कर रहे थे। टीआई पुलिस जवानों के साथ पहुंचे और नेताओं को समझाइश दी लेकिन वे नहीं माने। सभी कॉलेज प्राचार्या को बाहर बुलाने की मांग कर टीआई से विवाद करने लगे। इस पर टीआई ने कुछ कार्यकर्ताओं को गेट से धक्का मारकर हटाया। फिर गेट खुलवाया। करीब 1 घंटे हंगामे के बावजूद स्नेह सम्मेलन रहा। पहले दिन तात्कालिक भाषण प्रतियोगिता हुई।
एनएसयूआई छात्र विधायक बालकृष्ण पाटीदार से हाथ जोड़कर मांग रखते।
विधायक के पूछने पर प्रबंधन का विरोध बताया
कार्यक्रम का उद्घाटन कर लौट रहे विधायक की कार को कार्यकर्ताओं ने गेट पर रोक लिया। नारेबाजी करते उनकी कार के सामने आ गए। विधायक कार से बाहर निकले और चर्चा की। पूछा कि मेरे अतिथि बनने से आपको क्या दिक्कत है। नेताओं ने कहा कि आपसे दिक्कत नहीं है, कॉलेज प्रबंधन के खिलाफ प्रदर्शन कर रहे हैं। विधायक ने समझाइश दी और चले गए।
एनएसयूआई कार्यकर्ता कसरावद विधायक को भी अतिथि बनवाना चाहते थे
शुभारंभ बाद लौटते समय घिर गए विधायक, नारेबाजी
सुबह 11 बजे विधायक ने कॉलेज में स्नेह सम्मेलन का उद्घाटन किया। 11.30 बजे एनएसयूआई के नेता कॉलेज गेट पर पहुंच गए और उनके खिलाफ नारेबाजी करने लगे। कॉलेज प्राचार्य डॉ. सुमित्रा वास्केल व प्राध्यापक आरएस देवड़ा के खिलाफ अभद्र नारेबाजी करने लगे। जब कोई उनकी सुनने नहीं आया तो उन्होंने गेट बंद कर दिया। परेशान विद्यार्थियों ने कॉलेज प्रबंधन से शिकायत की।
विधायक पदेन सदस्य इसलिए बुलाया
नेता, विद्यार्थी पुलिस के घेरे में प्राचार्य कक्ष में पहुंचे। छात्र नेताओं ने प्राचार्य से कहा कि दो दिन पूर्व बैठक में तय किया था कोई भी नेता अतिथि नहीं रहेगा। इसके बाद विधायक कैसे पहुंच गए। इस पर प्राचार्य ने समझाइश दी और कहा- कार्यक्रम से पहले कमेटी की एक बैठक में ये निर्णय लिया गया है। विधायक जनभागीदारी समिति के पदेन सदस्य रहते हैं। कलेक्टर अध्यक्ष। इसलिए दोनों ही बुलाया गया था। अन्य प्राध्यापकों ने संगठन की मांग को अनुचित ठहराते हुआ कहा कि खरगोन कॉलेज के कार्यक्रम में कसरावद विधायक की क्या भूमिका।
छात्र नेताओं की आपत्ति समझ से ही परे है
विधायक जनभागीदारी समिति के पदेन सदस्य होते हैं। समय-समय पर कॉलेज के लिए सहयोग करते हैं। उन्हें अतिथि बनाने पर छात्र नेताओं की आपत्ति समझ से परे है। इस मामले में राजनीति होना गलत है। - डॉ. सुमित्रा वास्कले, प्राचार्य, पीजी कॉलेज
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva